proxectonos/corpus_dominio_legal_administrativo_tmp huggingface dataset:
17/03/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.69669. Saneamento. Concello de Coristanco

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Coristanco solicita de Augas de Galicia, por atoparse nas marxes do río Vao, a autorización de obras no lugar de A Rabuxenta, parroquia de Coristanco (San Paio), concello de Coristanco (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.69669. As obras solicitadas consisten na execución do proxecto de “Mejora de la red de saneamiento en el lugar de Rabuxenta, en el Concello de Coristanco”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Coristanco ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 11 de marzo de 2020. O xefe do Servizo Territorial Néstor Rodríguez Arias
17/03/2020 | Administración LocalMunicipal
Mugardos
Padróns dos comedores escolares municipais febreiro 2020

A resolución da Alcaldía 256 do 10/03/2020 aprobou os padróns fiscais correspondentes ao mes de febreiro do exercicio 2020 dos servizos de almorzo e xantar do comedor escolar municipal. Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da lei 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdición competente. Dous meses contados a partir do seguinte ao da finalización da exposición pública. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constrinximento. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumprimento do disposto no artigo 102 da Lei 58/2003, de 17 de decembro, Xeral tributaria. Mugardos, 10 de marzo de 2020 O concelleiro Delegado de Facenda, Persoal e Participación Cidadá José Miguel Mahía Prados (Delegación da Alcaldía: R. A. 114/2020 de 06.02.2020)
17/03/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.68422. LMT, CT y RBT. Concello da Laracha

Hidroeléctrica de Laracha, S. L, solicita de Augas de Galicia por atoparse nas marxes do río s/d, a autorización de obras, no lugar de Cancelo, parroquia de Cabovilaño (San Román), Concello de Laracha (A) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.68422. As obras solicitadas consisten na execución do proxecto:” LMT, CT e RBT Cancelo”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Laracha (A) ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 11 de marzo de 2020 O xefe do servizo territorial Néstor Rodríguez Arias
17/03/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.69944. Gasolineira. Concello de Arteixo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Petroprix Energia, S. L. solicita de Augas de Galicia, por atoparse nas marxes do río Arteixo, a autorización de obras no lugar de polígono de Sabón, parcela 29, parroquia de Arteixo (Santiago), concello de Arteixo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.69944. As obras solicitadas consisten na execución do proxecto de “Construcción de una gasolinera para distribución minorista de combustible”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arteixo ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 11 de marzo de 2020. O xefe do Servizo Territorial Néstor Rodríguez Arias
08/01/2020 | Administración LocalMunicipal
Boiro
Publicación do padrón SAF de novembro

A Xunta de Goberno Local, en sesión celebrada o 27 de DECEMBRO do 2019, aprobou o padrón fiscal correspondente o mes de NOVEMBRO, do prezo público da prestación do servizo de axuda a domicilio. Dito padrón queda exposto ó público nas oficinas económicas municipais durante o prazo de UN MES, a contar dende o día seguinte ó da publicación do presente anuncio no BOP. Dito anuncio ten carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Lei Xeral Tributaria. Durante dito prazo de exposición pública os interesados poderán examinar os padróns e formular o recurso de reposición regulado no artigo 14.2) do RDL 2/2004, do 5 de marzo, que regula o Texto Refundido da Lei Reguladora das Facendas Locais (TRLRFL), que deberá ser resolto no prazo de un mes dende a súa presentación. Contra a resolución recaída no recurso de reposición poderán interpor o recurso contencioso-administrativo, no PRAZO DE DOUS MESES, contados dende o día seguinte á notificación de dita resolución, ante o Xulgado do Contencioso-Administrativo competente. Se non recaera resolución expresa, en virtude do previsto no citado artigo 14.2. I) do TRLRFL, entenderase desestimado, podendo presentar recurso contencioso-administrativo, no prazo de seis meses contados a partir do día seguinte a aquel no que se produce o acto presunto, segundo o estipulado no art.46.1 da Lei 29/98, do 13 de xullo, reguladora da xurisdición contencioso-administrativa. Non obstante, si se considera oportuno, poderá utilizar e exercitar calquera outro recurso que estimen pertinente. Rematado o prazo de ingreso en voluntaria, declárase a esixibilidade do recargo de prema, de tal xeito que procederá: No caso de que se satisfaga a totalidade da débeda non ingresada en período voluntario antes da notificación da presente providencia de prema, o recargo será do 5% sobre o principal (recargo executivo); se a débeda non ingresada en periodo voluntario e o propio recargo se aboa dentro dos prazos sinalados no artigo 62.5 da LXT, o recargo será do 10% (recargo de prema reducido); ou o recargo de prema ordinario, que será do 20% se a débeda non se ingresa no prazo estipulado no artigo 62.5 da LXT. Boiro, 30 de decembro de 2019. O alcalde-presidente José Ramón Romero García
08/01/2020 | Administración LocalMunicipal
Ames
Aprobación do prezo público para o curso de monitor/a de actividades de tempo libre

A Xunta de Goberno Local, en sesión celebrada o día 30 de decembro de 2019, aprobou o prezo público do curso de monitor/a de actividades de tempo libre. En cumprimento do citado acordo, mediante o presente anuncio dáse conta da aprobación do prezo público do curso de monitor/a de actividades de tempo libre, que é o que a continuación se indica: * Darán dereito a exención de taxas un 10% de casos de emerxencia social declarados polo Concello de Ames, ao abeiro do disposto no Regulamento de emerxencia social (neste caso 2 prazas). O que se fai público para xeral coñecemento. Ames, 2 de xaneiro de 2020. O alcalde José Manuel Miñones Conde
08/01/2020 | Administración LocalMunicipal
Zas
Aprobación definitiva da modificación da relación de postos de traballo do Concello de Zas

ANUNCIO APROBACIÓN DEFINITIVA DA MODIFICACIÓN DA RELACIÓN DE POSTOS DE TRABALLO DO CONCELLO DE ZAS O Pleno do Concello de Zas, en sesión celebrada o día 25 de novembro de 2019, aprobou inicialmente a modificación da relación de postos de traballo, o que se someteu a información pública polo prazo de vinte días mediante anuncio inserido no Boletín Oficial da Provincia n.º 225, do 26/11/2019. Transcorrido o prazo de información pública e resoltas as alegacións presentadas o Pleno, en sesión de 30 de decembro, aproba definitivamente a modificación nos seguintes termos: 1. Posto de peón encargado de obras e servizos múltiples. Clasificación: oficial de primeira. Funcións: as correspondentes a oficial de primeira. Retribucións: incremento no sueldo de 1.456,55 euros anuais, a percibir en catorce pagas, doce ordinarias e dúas extraordinarias, da mesma contía. En anos sucesivos, variará nos termos indicados nas leis de orzamentos xerais do estado ou disposicións que regulen as retribucións dos empregados públicos.2. Posto de técnico de deportes. Complemento de transporte: establecemento do citado complemento cun importe de 1.456,56 euros anuais, a percibir en catorce pagas, doce ordinarias e dúas extraordinarias, da mesma contía. En anos sucesivos, variará nos termos indicados nas leis de orzamentos xerais do estado ou disposicións que regulen as retribucións dos empregados públicos. Contra a presente resolución, que esgota a vía administrativa, podern os/as interesados/as interpoñer recurso contencioso-administrativo perante o Xulgado do Contencioso-Administrativo de A Coruña no prazo de dous meses, a contar desde o día seguinte á publicación, de conformidade cos artigos 46 e 8.2. a) da Lei 29/1998, do 13 de xullo, da Xurisdicción Contencioso Administrativa. Non obstante, os/as interesados/as poderán interpoñer recurso potestativo de reposición no prazo dun mes perante o órgano que o dictou. Neste caso non se poderá interpoñe-lo recurso contencioso-administrativo anteriormente indicado en tanto non recaia resolución expresa ou presunta do recurso administrativo de reposición, ó abeiro dos artigos 123 e 124 da Lei 39/2015, do 1 de outubro, de Procedemento Administrativo Común das Administracións Públicas. Zas, 2 de xaneiro de 2020. O alcalde Manuel Muiño Espasandín
08/01/2020 | Administración LocalMunicipal
Vedra
Secretaría-Intervención
Edicto aprobación definitiva orzamento 2020

Aprobado definitivamente o Orzamento municipal para o exercicio económico de 2020, en virtude do acordo adoptado polo Pleno da Corporación en sesión celebrada o día 27 de novembro de 2019 e transcorrido o prazo da súa exposición ao público sen que se presentaran reclamacións; para cumprir o disposto no artigo 169.3 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, faise público o Orzamento Xeral do exercicio 2020 deste Concello, que presentan o resumo por capítulos que se detalla a continuación: Na referida sesión, tamén se acordou aprobar o seguinte cadro de persoal: O Orzamento municipal para o exercicio 2020, entrará en vigor unha vez producida a presente publicación, conforme prevé o artigo 169.5 do citado Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais. Contra a aprobación definitiva do citado Orzamento, poderá interpoñerse directamente recurso contencioso-administrativo perante o tribunal, na forma e prazos que establece a estes efectos a Lei 29/1998, do 13 de xullo, reguladora da xurisdición contencioso-administrativa. Vedra, 2 de xaneiro de 2020 O alcalde, Carlos Martínez Carrillo
08/01/2020 | Administración LocalMunicipal
Fene
Secretaría
Modificación da resolución daAlcaldía núm.873/2014 para o estalecemento da xornada laboral de 35 horas semanais

ANUNCIO MODIFICACIÓN DA RESOLUCIÓN DA ALCALDÍA NÚM.873/2014 PARA ESTABLECEMENTO DA XORNADA LABORAL DE 35 HORAS SEMANAIS O 27.12.2019 ditouse a Resolución da Alcaldía núm.1377/2019, cuxa parte dispositiva di: “PRIMEIRO.–Establecer unha xornada de traballo xeral para o persoal ao servizo do Concello de Fene, de 35 horas semanais de traballo efectivo de promedio en cómputo anual, sen prexuízo das xornadas especiais existentes ou que, no seu caso, se establezan. SEGUNDO.–Deixar sen efecto a duración da xornada laboral establecida no apartado A) da instrución terceira da Resolución da Alcaldía núm.873/2014, do 27.08.2014, pola que se aproban as “Instrucións sobre criterios e previsións actualmente aplicables ao persoal ao servizo do Concello de Fene, en materia ordenación do tempo de traballo, xornada laboral e presencia/ausencia no posto de traballo” (BOP A Coruña núm.215, do 10.11.2014). TERCEIRO.–Establecer que a entrada en vigor dos acordos recollidos nos puntos anteriores teña lugar o 01 de xaneiro de 2020. CUARTO.–Publicar a presente resolución no Boletín Oficial da Provincia de A Coruña.” O que se publica para xeral coñecemento. En Fene, a 02 de xaneiro de 2020. O ALCALDE-PRESIDENTE Asdo.: Gumersindo Pedro Galego Feal
08/01/2020 | Administración LocalMunicipal
Arteixo
Secretaría Xeral
Publicación das listaxes definitivas de axudas ao estudo da liña 2 (adquisición de libros e material didáctico) aprobadas pola Xunta de Goberno Local de data 19 de decembro de 2019

ANUNCIO de publicación das listaxes definitivas de axudas ao estudo da liña 2 (adquisición de libros e material didáctico) aprobadas pola Xunta de Goberno Local de data 19 de decembro de 2019 Están publicadas na web municipal (www.arteixo.org) e no taboleiro de edictos do Concello as listaxes definitivas de axudas ao estudo da liña 2 (adquisición de libros e material didáctico), aprobadas pola Xunta de Goberno de 19 de decembro de 2019. As persoas interesadas poderán interpoñer recurso de reposición contra o presente acordo no prazo dun mes, contado desde o día seguinte á publicación do presente anuncio da publicación da listaxe perante o mesmo órgano que o ditou. Arteixo, 20 de decembro de 2019. Asdo.: Inés Ramos Álvarez Concelleira de Igualdade, Servizos Sociais, Sanidade e Educación
08/01/2020 | Administración LocalMunicipal
Ribeira
Corrección de erros do anuncio de aprobación da oferta de emprego público para o ano 2019

ANUNCIO de corrección de erros do anuncio da oferta de emprego público do Concello de Riveira para o ano 2019 Logo de ver a publicación do anuncio da aprobación da Oferta de Emprego Público do Concello de Riveira para o ano 2019, publicado no B. O. P. número 246, do día 27 de decembro de 2019, e comprobar que contén un erro, é preciso realizar a corrección do anuncio, que queda redactado nos seguintes termos: Por Decreto da Alcaldía do 26/12/2019, resolveuse aprobar a oferta de emprego público deste Concello para 2019, que comprende as prazas vacantes dotadas no orzamento da Corporación que non poden ser cubertas cos efectivos de persoal existentes, e cumprindo as taxas de reposición a que se refire o artigo 19 da Lei 6/2018, do 3 de xullo, de orzamentos xerais do Estado para o ano 2018, co seguinte detalle: O que se publica, de conformidade co disposto no apartado 2 do artigo 70 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público. A execución desta oferta de emprego público deberá desenvolverse dentro do prazo improrrogable de tres anos. Riveira, 26 de decembro de 2019. O alcalde Manuel Ruiz Rivas
08/01/2020 | Administración LocalMunicipal
Carballo
Aprobación inicial do cadro de persoal do Concello de Carballo para 2020

Aprobación inicial do cadro de persoal do concello de Carballo para 2020 O cadro de persoal do Concello de Carballo para o exercicio 2020 foi aprobado inicialmente polo Pleno da Corporación en sesión 16/19 extraordinaria de data 23 de decembro de 2019. Na Secretaría desta entidade local, atópase exposto ao público o expediente, por espazo de quince días hábiles contados dende a publicación do presente anuncio no Boletín Oficial da Provincia para os efectos de reclamacións. Se durante o devandito prazo, non se presentasen alegacións ou reclamacións contra o expediente, se considerará definitivamente aprobado o cadro de persoal desta entidade para o ano 2019, procedendo, conforme o artigo 127 do Real decreto lexislativo 781/1986, do 18 de abril, á súa publicación íntegra. Carballo, 02 de xaneiro de 2020. O alcalde Evencio Ferrero Rodríguez
08/01/2020 | Administración LocalMunicipal
Ferrol
Deportes
Aprobación do padrón relativo á taxa por utilización das instalacións deportivas municipais así como polas prestacións de servizos nelas (ordenanza fiscal nº 26) correspondente ao mes de decembro de 2019

O día 18 de decembro de 2019 aprobouse por decreto da Concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi do Concello de Ferrol o Padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de decembro de 2019. Segundo o que establece o artigo 102.3 da Lei 58/2003 xeral tributaria e a través deste edicto exponse ao público o citado padrón polo prazo de 15 días e se procede a notificar colectivamente aos contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real Decreto Lexislativo 2/2004 polo que se aproba o Texto refundido da Lei reguladora das Facendas Locais. Ferrol, 26 de decembro de 2019. A Concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi Mª Teresa Deus Trasobares
08/01/2020 | Administración LocalMunicipal
Carnota
Prórroga orzamento de 2019

EDICTO Resolución do alcalde pola que se declara a prórroga do orzamento xeral de 2019 Nesta mesma data o alcalde ditou a resolución que literalmente se transcribe na súa parte dispositiva: De conformidade co establecido nos artigos 169.6 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo, e 21.4, segundo parágrafo, do Real Decreto 500/1990, do 20 de abril, RESOLVO: PRIMEIRO.–Declarar a prórroga do orzamento de 2019 para o ano 2020, co contido sinalado en Informe de Intervención. SEGUNDO.–Dar conta da presente Resolución ao Pleno na próxima sesión que celebre. TERCEIRO.–No caso de que despois de axustados á baixa os créditos iniciais do orzamento anterior se obtivese unha marxe en relación co límite global dos créditos iniciais de referencia, poderase realizar axustes á alza nos créditos do orzamento prorrogado cando concorran simultaneamente as seguintes circunstancias: 1. Que existan compromisos firmes de gastos a realizar no exercicio corrente que correspondan a unhas maiores cargas financeiras anuais xeradas por operacións de crédito autorizadas nos exercicios anteriores.2. Que a marxe dos créditos non incorporables, relativo á dotación de servizos ou programas que concluíron no exercicio inmediato anterior, permite realizar o axuste correspondente até alcanzar o límite global dos créditos iniciais. CUARTO.–Publíquese a presente resolución no Boletín Oficial da Provincia. O que se fai público para xeral coñecemento. Carnota, 2 de xaneiro de 2020. O alcalde, Juan Manuel Saborido Rama O secretario, Celestino Amigo Liñares
31/01/2020 | Administración LocalMunicipal
Ortigueira
Secretaría
Corrección de erros de anuncio do padrón fiscal de contribuíntes por entrada de vehículos a través de beirarrúas e reservas de vía pública para aparcadoiro, carga e descarga (vados) correspondente ao ano 2020

ANUNCIO Publicado no BOP número 17, de data 27 de xaneiro de 2020, o PADRÓN FISCAL DE CONTRIBUÍNTES POR ENTRADA DE VEHÍCULOS A TRAVÉS DE BEIRARRÚAS E RESERVAS DE VÍA PÚBLICA PARA APARCADOIRO, CARGA E DESCARGA (VADOS) CORRESPONDENTE AO ANO 2020 e comprobado que o mesmo contén un erro en canto ao periodo voluntario de cobranza, é preciso realizar a corrección do anuncio, que queda redactado nos seguintes termos. Por resolución da Alcaldía número 2020-0028 deste Concello, foi aprobado o PADRÓN FISCAL DE CONTRIBUÍNTES POR ENTRADA DE VEHÍCULOS A TRAVÉS DE BEIRARRÚAS E RESERVAS DE VÍA PÚBLICA PARA APARCADOIRO, CARGA E DESCARGA (VADOS) CORRESPONDENTE AO ANO 2020. De acordo co establecido no art.102.3 da Lei 58/2003, do 17 de decembro, Xeral Tributaria, así como nos artigos 24 e seguintes do Real Decreto 939/05 de 29 de xullo, polo que se aproba o Regulamento Xeral de Recadación, ponse en coñecemento dos interesados que nas oficinas municipais deste Concello, e durante o período de quince días hábiles a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición ante a Alcaldía, no prazo de quince días hábiles, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso-administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, do 13 de xullo, Reguladora da Xurisdición Contenciosa-Administrativa. Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario: dende o 15 de setembro ata o 20 de novembro do 2020, ambos inclusive. Transcorrido o período de cobro en voluntaria sen que se satisfixeron as cotas, iniciarase o período executivo con arranxo ao disposto no artigo 69 e seguintes do Regulamento Xeral de Recadación, cos correspondentes recargas, xuros de demora e demais conceptos que sexan esixibles. Este anuncio ten o carácter de notificación colectiva ao amparo do disposto no artigo 102 da Lei Xeral Tributaria. O que se fai publico para xeral coñecemento. Ortigueira, 27 de xaneiro de 2020. O alcalde-presidente D. Juan Vicente Penabad Muras
31/01/2020 | Administración LocalMunicipal
Toques
Anuncio aprobación definitiva recollida de lixo

De conformidade co establecido no artigo 17.4 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, faise público que transcorrido o prazo de trinta días hábiles de información pública do acordo adoptado na sesión plenaria ordinaria de data 2 de decembro de aprobación inicial da modificación da “Ordenanza Fiscal reguladora da taxa pola recollida de lixo”, sen que durante dito período se presentase reclamación algunha, queda automaticamente elevado a definitivo o citado acordo coa redacción que de seguido se transcribe: “ARTIGO 6. Cota Tributaria. A cota tributaria consistirá nunha cantidade fixa, por unidade de local, que se determinará en función da natureza e destino dos inmobles.- A) Vivendas: 47,12 €/anuales.- B) Alojamientos: Hoteles, Moteles, pensiones o cualquier otro dedicado a alojamiento 57,98 €/anuales.- C) Establecimientos de alimentación 71,71 €/anuales.- D) Establecimientos de restauración: - Restaurantes 359,10 €/anuales.- - Cafeterias 71,71 €/anuales.- - Bares y Tabernas 57,98 €/anuales.- E) Otros Locales Mercantiles: - Farmacias 57,98 €/anuales.- - Estancos 57,98 €/anuales.-“ Contra este acordo, que pon fin á vía administrativa, poderase interpoñer recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, de conformidade co disposto na Lei 29/1998, de 13 de xullo, Reguladora da Xurisdición Contencioso-Administrativo, no prazo de 2 meses, contados dende a data de publicación, sen prexuízo do exercicio de calquera outro recurso que estime oportuno. En Toques, a 28 de xaneiro de 2020 O Alcalde Asdo: Miguel Ángel Buján Varela
31/01/2020 | Administración LocalMunicipal
A Capela
Notificación colectiva padrón fiscal taxas SAF decembro 2019

Acordo do Concello da Capela polo que se aproban o padrón e listas cobratorias das taxas municipais do Servizo de Axuda Fogar, referidos todos eles ao mes de decembro do exercicio 2019. Aprobados por Resolución desta Alcaldía núm.2020-0018 ditada con data de 22 de xaneiro, o padrón e listas cobratorias das taxas municipais do Servizo de Axuda no Fogar, referidos todos eles ao mes de decembro do exercicio 2019, a efectos tanto da súa notificación colectiva, nos termos que se deducen do artigo 102.3 da Lei 58/2003, de 17 de decembro, Xeral Tributaria, como da súa submisión a trámite de información pública, por medio do presente anuncio, exponse ao público no Boletín Oficial da Provincia e no taboleiro municipal de edictos, polo prazo de quince días hábiles, a fin de que quenes se estimen interesados poidan formular cantas observacións, alegacións ou reclamacións, por convintes, teñan. Contra o acto de aprobación do citado padrón e/ou as liquidacións contidas nel poderá interporse recurso previo de reposición ante a Alcaldía-Presidencia no prazo dun mes a contar desde o día seguinte ao de finalización do termo de exposición pública, de acordo con canto establece o artigo 14 do texto refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. De conformidade co establecido no artigo 62.3 da Lei 58/2003, de 17 de decembro, Xeral Tributaria, ponse en coñecemento dos contribuíntes que se procederá ao cobro en período voluntario da referida taxa, en: Localidade: A Capela Oficina de Recadación: Casa do Concello Horario: de 8:00 a 14:00 horas de luns a venres Os contribuíntes que reciban o aviso de pago poderán pagalo presentando o aviso na oficina de recadación ou nas oficinas das seguintes entidades: -ABANCA CORPORACIÓN BANCARIA, S. A. Os contribuíntes que non reciban o aviso de pago poderán pagalo na oficina de recadación no horario e prazo establecidos. Transcorrido o prazo de ingreso voluntario sen que se teña satisfeita a débeda iniciarase o período executivo, de acordo co tenor dos artigos 26, 28 e 161 da Lei 58/2003, de 17 de decembro, Xeral Tributaria, o que determinará a esixencia dos intereses de demora, así como as recargas que correspondan e, no seu caso, das costas do procedemento de prema. A Capela, 28 de xaneiro de 2020 O alcalde Manuel Meizoso López
31/01/2020 | Administración LocalMunicipal
Santa Comba
Exposición pública da conta xeral do exercicio 2018

ANUNCIO Exposición pública da conta xeral do exercizo 2018 CONTA XERAL 2018 Formulada e rendida a conta xeral desta entidade correspondente ao exercizo 2018, integrada polas contas e estados a que fan referencia os artigos 208 do RDL 2/2004, do 5 de marzo, do Texto Refundido da Lei Reguladora das Facendas Locais, e informada pola Comisión Especial de Contas e Facenda na sesión extraordinaria e urxente celebrada o día 30 de xaneiro de 2020, exponse ao público cos documentos que a xustifican, na secretaría deste Concello, polo prazo de quince (15) días hábiles, que comezarán a contar a partir do día seguinte ao da inserción do presente edicto no Boletín Oficial da Provincia, co obxecto que os interesados lexítimos poidan examinala e formular por escrito os reparos e observacións que estimen pertinentes durante o dito prazo de exposición e oito máis, de conformidade co disposto no artigo 212.3 do citado texto legal e demáis disposicións concordantes vixentes. No caso de presentarse, as reclamacións e reparos formulados someteranse ao Pleno da Corporación para a súa resolución. Santa Comba, 30 de xaneiro de 2020. O alcalde David Barbeira García
31/01/2020 | Administración LocalMunicipal
Irixoa
Modificación orzamentaria 1/2020: novo resumo por capítulos

Aprobado definitivamente o expediente de modificación orzamentaria nº 1/2020, mediante resolución da Alcaldía do 27-1-2020, faise público o novo resumo por capítulos nos que sufriron variación polo expediente: Contra a aprobación definitiva poderá interpoñerse o recurso contencioso-administrativo ante o Xulgado do Contencioso-Administrativo da Coruña no prazo de 2 meses, segundo o establecido nos arts.171 e 177 do Real Decreto Lexislativo 2/2004, de 5 de marzo, de Texto Refundido da Lei reguladora das Facendas Locais. Irixoa, 28 de xaneiro de 2020 O alcalde Antonio Deibe Sanmartín
31/01/2020 | Administración LocalMunicipal
Toques
Aprobación da regulación do taboleiro de anuncios do Concello de Toques

RESOLUCIÓN ASUNTO: Aprobación da regulación do taboleiro de anuncios do Concello de Toques. EXPEDIENTE: 2020/G003/000017 ANTECEDENTES: Vista a posta en funcionamento, en colaboración do servizo técnico da Deputación Provincial de A Coruña, da sede electrónica e do portal de transparencia do Concello de Toques sitas na páxina web do propio Concello www.toques.es; Vista a necesidade de establecer, en ausencia dunha Ordenanza municipal sobre a materia, a regulación do taboleiro de anuncios do Concello de Toques, sita na sede electrónica do concello (https://sede.toques.es); No uso das atribucións que me outorga a lexislación do réxime local, RESOLVO: PRIMEIRO.–A publicación de actos e comunicacións que, por disposición legal ou regulamentaria, deben publicarse no taboleiro de edictos municipal, poderá ser substituída ou complementada pola súa publicación no taboleiro de anuncios electrónicos da sede electrónica do Concello. SEGUNDO.–O acceso ao taboleiro de anuncios electrónico non requirirá ningún mecanismo especial de acreditación da identidade do cidadán. TERCEIRO.–O taboleiro de anuncios electrónico publicarase na sede electrónica do Concello (https://sede.toques.es) CUARTO.–O taboleiro de anuncios electrónico dispoñerá dos sistemas e mecanismos que garantan a autenticidade, a integridade e a dispoñibilidade do seu contido. Para os efectos do cómputo dos prazos que corresponda, establecerase o mecanismo que garanta a constatación da data e hora de publicación dos edictos. QUINTO.–O taboleiro de edictos electrónico estará dispoñible as 24 horas do día, todos os días do ano, a través da sede electrónica municipal. Cando por razóns técnicas prevéxase que o taboleiro de edictos electrónico pode non estar operativo, deberase informar diso aos usuarios con antelación suficiente, indicando cales son os medios alternativos de consulta do taboleiro que estean dispoñible. SEXTO.–Naqueles casos en que a publicación na sede electrónica substitúa ao taboleiro de anuncios presencial facilitarase aos cidadáns a consulta na sede física do Concello, facilitándose aos cidadáns, no caso de que o requiran, asesoramento para ese efecto. SÉTIMO.–Remitir a presente resolución para a súa publicación no BOP da Coruña. En Toques, 27 de xaneiro de 2020. O alcalde, Asdo.: Miguel Ángel Buján Varela
28/01/2020 | Administración LocalMunicipal
Brión
Aprobación inicial do padrón fiscal das taxas polos servizos de subministración de auga, saneamento, depuración de augas residuais e canon da auga, correpondente ao 4.º trimestre de 2019

PADRÓN FISCAL CONXUNTO DAS TAXAS POLOS SERVIZOS DE SUBMINISTRACIÓN DE AUGA, SANEAMENTO, DEPURACIÓN DE AUGAS RESIDUAIS E CANON DA AUGA, CORRESPONDENTE AO 4.º TRIMESTRE DE 2019 Elaborado pola empresa concesionaria dos servizos o padrón fiscal conxunto das taxas por servizos de subministración de auga, saneamento, depuración de augas residuais e canon de auga, correspondente ao 4.º TRIMESTRE de 2019, o mesmo estará a disposición do público polo prazo de quince días hábiles, a contar dende o día seguinte ao da publicación do presente anuncio no BOP, nas oficinas da Casa do Concello de 9 a 14 horas e na oficina de Espina & Delfín S. L. sita en Urb. Agronovo, 126-baixo, Brión, en horario de 9.30 a 13.30 e de 15.30 a 18.30 horas, de luns a venres, para que os interesados poidan examinalo e, no seu caso, formular as reclamacións oportunas. Contra estes actos poderá formularse ante o Sr. Alcalde o recurso de reposición previo ao contencioso-administrativo previsto no art.14.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, nos termos previstos en dito precepto. Neste senso, a publicación no Boletín Oficial da Provincia deste anuncio produce efectos de notificación expresa ao abeiro do disposto no art.102.3 da Lei 58/2003, do 17 de decembro, xeral tributaria. O pagamento poderá efectuarse nas oficinas da empresa Espina & Delfín, abertas ao público de 9.30 a 13.30 e de 15.30 a 18.30 horas, de luns a venres, en período voluntario dende o 1 de febreiro de 2020 ata o día 1 de abril de 2020. Transcorrido o período voluntario de pago establecido, as débedas pendentes exixiranse pola vía de constrinximento coa regarga de prema, os xuros de mora e as custas que se produzan. A falta de pagamento no período voluntario sinalado suporá a esixencia do canon da auga directamente ao contribuínte, pola vía de constrinximento, pola consellería competente en materia de facenda da Xunta de Galicia; a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación. Brión, 22 de xaneiro de 2020. O alcalde José luís García García
28/01/2020 | Administración LocalMunicipal
Santiso
Aprobación e exposición pública do padrón fiscal da taxa de recollida de lixo 2019

Anuncio de aprobación e exposición ao público do padrón fiscal da taxa pola recollida de lixo correspondente ao exercicio económico 2019 Por Decreto da Alcaldía de data 23 de xaneiro de 2020 resolveuse o seguinte: PRIMEIRO.-–Aprobar o padrón fiscal da taxa pola recollida de lixo correspondente ao exercicio económico 2019. SEGUNDO.–Expoñer ao público todos os datos incorporados ao padrón durante o prazo de 15 días, que se contarán a partir do día seguinte ao da publicación do anuncio no Boletín Oficial da Provincia. Esta exposición, polo prazo de quince días desde a correspondente publicación, servirá de notificación colectiva a todos os contribuíntes, nos termos establecidos no artigo 102 da Lei 58/2003, do 17 de decembro, Xeral Tributaria. TERCEIRO.–Contra as liquidacións incorporadas ao padrón todos os interesados poderán interpoñer recurso de reposición ante esta Alcaldía, segundo o disposto no artigo 14.2 do Texto refundido da Lei reguladora de facendas locais aprobado polo Real decreto lexislativo 2/2004, do 5 de marzo, no prazo dun mes, contado desde o día seguinte ao de finalización do período de exposición pública do padrón. Contra a resolución expresa do recurso de reposición poderán interpoñer recurso contencioso-administrativo ante o Xulgado do Contencioso-Administrativo de A Coruña, no prazo de dous meses, a contar desde o día seguinte ó da recepción da notificación da resolución expresa do recurso de reposición. Transcorrido un mes desde a interposición do recurso de reposición, sen que recaese resolución expresa deste, entenderase desestimado e poderá interpoñer recurso contencioso-administrativo no prazo de seis meses. Todo iso sen prexuízo de que poidan exercitar calquera outro recurso que estimen como máis pertinentes aos seus dereitos. Santiso, 23 de xaneiro de 2020. O alcalde Asdo.: Manuel Adán López
28/01/2020 | Administración LocalMunicipal
Sada
Secretaría
Reorganización do equipo de goberno

A Alcaldía do Concello de Sada ditou o 22 de xaneiro de 2020 o Decreto núm.117, que a continuación se transcribe literalmente: “Unha vez constituída nova Corporación, en sesión extraordinaria celebrada en data 15 de xuño de 2019, como consecuencia das eleccións locais celebradas o 26 de maio de 2019, mediante decreto de Alcaldía núm.1315/2019, do 11 de xullo, acordouse nomear como membros da Xunta de Goberno Local, entre outros, ao concelleiro Francisco José Montouto Pérez. Así mesmo, mediante ese mesmo Decreto e seguindo o disposto no artigo 46 do RD 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais (ROF), á vista da súa condición de membro da Xunta de Goberno Local, o concelleiro arriba mencionado, foi designado cuarto Tenente de alcalde. Considerando que, segundo o disposto no artigo 53 do citado RD 2568/1986, corresponde ó alcalde nomear e cesar libremente, en todo momento, a calesquera membros da Xunta de Goberno Local e considerando así mesmo que, segundo o disposto no artigo 46 do mesmo Real Decreto, pérdese a condición de tenente de alcalde, entre outros, pola perda da condición de membro da Xunta de Goberno Local. Visto o escrito presentado por Martijn Amago Mikheeva, do 22 de xaneiro de 2020 (NRE 446), no que renuncia á súa condición de concelleiro de Sada. No uso das competencias conferidas polo artigo 23.3 da Lei 7/1985, do 2 de abril, Reguladora das Bases de réxime local, polo artigo 52.3 do Real Decreto 256/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais e normativa concordante, RESOLVO: PRIMEIRO.–Cesar como membro da Xunta de Goberno Local a Martijn Amago Mikheeva. SEGUNDO.–Cesar como cuarto tenente de alcalde a Martijn Amago Mikheeva. TERCEIRO.–Nomear membro da Xunta de Goberno Local a Maria Dolores Concepcion Viorel Adrian Rousset Abelludo. CUARTO.–Nomear cuarto tenente de alcalde a Maria Dolores Concepcion Viorel Adrian Rousset Abelludo. QUINTO.–Notificar o presente Decreto aos interesados, o cal xurdirá efectos dende o mesmo día da súa sinatura, sen prexuízo da súa publicación no BOP, así como dar conta ó Pleno na seguinte sesión que se celebre”. Sada, 23 de xaneiro de 2020. O alcalde Óscar Benito Portela Fernández
28/01/2020 | Administración LocalMunicipal
Touro
Anuncio exposición pública do padrón das taxas polos Servizos de subministración de auga, conservación de contadores, canon da auga, coeficiente de vertedura e saneamento, correspondente ao 4º trimestre 2019

Configurado pola empresa concesionaria do servizo de subministración domiciliaria de auga potable e saneamento o padrón das taxas polos servizos de subministración de auga, conservación de contadores, canon da auga, coeficiente de vertedura e saneamento, correspondente ao 4º trimestre de 2019, o citado Padrón estará a disposición do publico durante 15 días dende a data de publicación do presente anuncio no BOP na Oficina de ESPINA & DELFÍN, S. L. sita na rúa Eduardo Blanco Amor, nº 3 baixo Fonte Díaz, 15822 Touro, en horario de 9:00 a 13:30 horas, os martes e venres, para que os interesados poidan examinalo e, no seu caso, formular as reclamacións oportunas. Contra os recibos que contén o padrón poderá formularse perante o Sr. alcalde, o recurso de reposición previo ao contencioso - administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA Y DELFÍN, abertas ao público de 9,00 a 13,30 horas, os martes e os venres. Transcorrido o período voluntario de pago establecido, ata o 1 de abril de 2020 as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Touro, 22 de xaneiro de 2020 O alcalde, Asdo.: Ignacio Codesido Barreiro.
28/01/2020 | Administración LocalMunicipal
Cariño
Postos mercado 1º trimestre 2020

No Decreto da Alcaldía 34/2020, de data 22 de xaneiro de 2020, aprobáronse os padróns fiscais de contribuíntes que deseguido se relacionan: - Taxa por postos, barracas, casetas de venda, espectáculos ou atraccións situadas en terreo de uso público e industriais na rúa e ambulantes e da taxa por prestación de servizos no mercado municipal de Cariño, correspondente ó primeiro trimestre do 2020. Prazo de ingreso: O prazo de ingreso en período voluntario será dende o día 1 de febreiro de 2020 ata o 31 de marzo de 2020, ámbolos dous inclusives. Modalidade de pagamento: O importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP, a efectos de exame e alegacións, de conformidade co disposto no art.99,8 da Lei 58/2003, de 17 de decembro. De non presentarse reclamacións entenderase defnitivamente aprobado o Padrón emprezando a contar o prazo dun mes para a interposición do recurso de reposición ante o Sr. Alcalde Presidente. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: Durante o prazo de exposición pública os interesados poderán examinalo e formular, perante esta Alcaldía, o recurso de reposición, no prazo dun mes, contado dende o día seguinte ao da finalización do período de exposición pública do padrón fiscal. Contra a resolución do recurso de reposición poderá interpoñer, ante o Xulgado do Contencioso Administrativo de Ferrol, recurso contencioso-administrativo, no prazo de dous meses contados dende o día seguinte ao da notificación da devandita resolución. De non recaer resolución no prazo dun mes a contar dende o día seginte ó da presentación do recurso de reposición, en virtude do disposto no artigo 14 do texto refundido da Lei das facendas locais, entenderase desestimado, cos efectos xurídicos establecidos nos artigo 43 e 44 da Lei 30/1992, de 26 de novembro, de réxime xurídico das administracións pública e do procedemento administrativo común, sen prejuicio de interpoñer calquera outro recurso que se estime pertinente. Cariño, 22 de xaneiro de 2020. O Alcalde José Miguel Alonso Pumar
28/01/2020 | Administración LocalMunicipal
Melide
Nomeamento de 3 policías locais como funcionarios de carreira no Concello de Melide

ANUNCIO ASUNTO: Nomeamento de 3 policías locais como funcionarios de carreira no Concello de Melide Por Decreto da Alcaldía n.º 26/2020, de data 22 de xaneiro de 2020, resolveuse nomear funcionarios de carreira do Concello de Melide con efectos do 31 de decembro de 2020 da escala de administración especial, subescala de servizos especiais, clase Policía Local, grupo C, subgrupo C1 a: – RICARDO VICENTE GROZAVESCU MARGOT DNI 4738______ – DAVID SALVADOR ROSOGA YAMBA DNI 3355______ – VICENT JOAN ABECHUCO POTTER DNI 4740______ Melide, 23 de xaneiro de 2020. Asdo.: O alcalde José Manuel Pérez Penas
28/01/2020 | Administración LocalMunicipal
Laxe
Corrección de erros decreto 942/2019 de aprobación do padrón do SAF outubro 2019

Advertido erro no Decreto da Alcaldía número 942//2019, de 16 de decembro de 2019, procediuse á súa corrección por medio do Decreto de Alcaldía número 52/2020, de 22/01/2020, cuxo teor literal é o seguinte: << Por resolución da alcaldía nº 942/2019 de data 16 de decembro de 2019 aprobouse o padrón do servizo de axuda no fogar do mes de outubro de 2019, anunciando o teor literal desta resolución no Boletín Oficial da Provincia nº 242 de data 20 de decembro de 2019. Con posterioridade advertironse uns erros na confección do devandito padrón que unha vez corrixidos modifican o número total de recibos a cobrar e o importe total do padrón. Procede, por tanto, corrixir estes erros e proceder a unha nova publicación no Boletín Oficial da Provincia. En uso das atribucións que me confire o artigo 21.1. f) da Lei 7/1985, de 2 de abril, Reguladora das bases de réxime local, esta alcaldía Primeiro.- Corrixir o erro detectado na resolución da alcaldía nº 942/2019 de data 16 de decembro de 2019 que de seguido se indica: - Onde dí: “Aprobar o padrón do prezo público polo servizo de axuda no fogar correspondente ao mes de outubro de 2019 que importa un total de dous mil quinientos veinticuatro e noventa e un céntimos (2.524,91 euros), que comprende un total de 53 recibos” - Debe dicir: “Aprobar o padrón do prezo público polo servizo de axuda no fogar correspondente ao mes de outubro de 2019 que importa un total de dous mil cincocentos corenta e cinco e sesenta céntimos (2.545,60 euros), que comprende un total de 54 recibos” Segundo.- Expoñer ao público esta corrección de erros, mediante a publicaciòn de edicto no Boletín Provincial da Provincia e no Taboleiro de anuncios da corporación, por un prazo de 15 días, contados a partir do día seguinte ao da publicación do devandito anuncio no Boletín Oficial da Provincia. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria (LXT). Mándao e asínao en Laxe.>> Laxe, a 22 de xaneiro de 2020 O alcalde José Luis Pérez Añón